උතුරු මැද, සබරගමුව සහ නැගෙනහිර පළාත් සභා ඊයේ (27) මධ්‍යම රාත්‍රියේ සිට විසුරුවා හරින ලදී.පළාත් මහඇමැතිවරුන්ගේ ඉල්ලීම පරිදි ආණ්ඩුක්‍රම ව්‍යවස්ථාවෙන් තමන්ට පැවරී ඇති බලතල ප්‍රකාරව ආණ්ඩුකාරවරු මෙම පළාත් සභා විසුරුවා හැරියහ.පළාත් සභා විසුරුවා හැරීමේ ගැසට් පත්‍රයට ආණ්ඩුකාරවරු ඊයේ දහවල් අස්සන් තබා තිබේ.උතුරු මැද පළාත් ආණ්ඩුකාර කරුණාරත්න දිවුල්ගනේ, සබරගමු පළාත් ආණ්ඩුකාර වි.ජ.මු ලොකුබණ්ඩාර, නැ‍ෙඟනහිර පළාත් ආණ්ඩුකාර රියර් අද්මිරාල් මොහාන් විජේවික්‍රම මහත්වරු මෙසේ අස්සන් තැබූහ.ආණ්ඩුක්‍රම ව්‍යවස්ථාවට අනුව පළාත් සභාවක් විසුරුවා හැර මාස තුනක කාලයක් තුළ මැතිවරණයක් පැවැත්විය යුතු අතර ඒ අනුව සැප්තැම්බර් මාසයේ මැතිවරණය පැවැත්වෙනු ඇතැයි රජයේ ආරංචි මාර්ග පැවසීය.